stanford-oval/wikipedia huggingface dataset:
אודיה קורן
קריירה > בתיאטרון

במרכז התיאטרוני בנווה צדק: ב-1982 שיחקה בהצגה "הפטריוט" מאת חנוך לוין שביים עודד קוטלר. ב-1985 שיחקה בהצגה "המלך הלך לישון" מאת קובי ניב (על פי ספרו של יוסי אלפי) שביים ישראל גוריון. ב-1988 שיחקה בהצגה "נעורי ורדהל'ה" מאת חנוך לוין שביים אהרון אלמוג. שיחקה בהצגה "החייל הטוב שוויק" מאת ירוסלב האשק שעיבד רמי רוזן וביים אהרון אלמוג.
בתיאטרון הספרייה: ב-1984 שיחקה בהצגה "שבועת אמונים" שכתב וביים יורם פאלק (ע"פ עגנון). ב-1986 שיחקה בהצגה "גבר בודד במלכודת" מאת רובר תומא שביים איתמר בילו.
בתיאטרון הבימה: ב-1989 שיחקה בהצגה "אדם" מאת יהושע סובול שביים גדליה בסר.
בתיאטרון אורנה פורת לילדים ונוער: ב-1990 שיחקה בהצגה "מהיום שמך שרה" מאת פולקר לודוויג ודטלף מישל וביים אגמונט אלשנר.
בתיאטרון הקאמרי: ב-2003 גילמה את נעמי בהצגה "אשה בעל בית" שכתב וביים שמואל הספרי. ב-2004 גילמה את גליה בהצגה "עקר בית" מאת ענת גוב שביימה עדנה מזי"א. ב-2008 גילמה את נעמי בהצגה "הגיל הנכון לאהבה" מאת יאיר לפיד שביים רוני פינקוביץ'. ב-2009 שיחקה בהצגה "לארץ המובטחת" מאת ז'אן קלוד גרומברג שביים שארל תורג'מן. הצגה זו הייתה פרויקט ראשוני מסוגו בארץ: קו-פרודוקציה בין התיאטרון הקאמרי של תל אביב, התיאטרון הפריסאי "דה רונד פואה" והתיאטרון הלאומי של ננסי. הבמאי הצרפתי, שארל תורג'מן, ביים בפריס את הגרסה הצרפתית וביים בישראל גרסה זהה של המחזה בעברית. ב-2012 גילמה את מוריה לפידות בהצגה "קיזוז" מאת אילן חצור שביים אלון אופיר. ב-2014 גילמה את סוניה בקופרודוקציה של תיאטרון חיפה והתיאטרון הקאמרי "וניה, סוניה, מאשה ושפיץ" מאת כריסטופר דוראנג שביים משה נאור. ב-2015 גילמה את האם רוח'לה במחזה "על האש" מאת דרור קרן ובבימויו. ב-2017 שיחקה בהצגה "רישיון לחיים". ב-2018 גילמה את מרג'ורי במחזה "מרג'ורי פריים" מאת ג'ורדן הריסון ושיחקה בהצגה "המורדים" מאת עדנה מזי"א. ב-2019 גילמה את נאוה (האם) בהצגה "השיבה" מאת איה קפלן ובבימויה. ב-2020 גילמה את נגה הורביץ במחזה "תחושת בטן" מאת עמית גור ובבימויו של ניר ארז. ב-2022 שיחקה בהצגה "פיקוח נפש" מאת תומר רוזנמן ובבימויה של הדר גלרון.  ב-2023 גילמה את רזיה במחזה "מה קרה לעולם?" מאת גור קורן ובבימויה של תמר קינן.
בתיאטרון באר שבע: ב-2006 גילמה את איילין בהצגה "אחרון המאהבים הלוהטים" מאת ניל סיימון שביים לסלי לוטון.
בתיאטרון חיפה: ב-2010 שיחקה בהצגה "הדודה של מנש" מאת אילן חצור שביים אלון אופיר.
בתיאטרון יידישפיל: ב-2014 גילמה את שירלי ולנטיין בהצגת-היחיד "שירלי ולנטיין" מאת וילי ראסל שביים אלון אופיר.
הערות שוליים

↑  השם אודיה הוא הלחם בסיסים שמשמעו "אודה לאלוהים" ומקורו בתהילים (פרק קי"ח) "פִּתְחוּ לִי שַׁעֲרֵי צֶדֶק אָבֹא בָם אוֹדֶה יָהּ".
| --- | --- |
בקרת זהויות :  NLI: 987007396564205171  VIAF: 24154921345663592437   WorldCat (עם VIAF): 24154921345663592437
אהרן דומב

| --- | --- |

אהרן דומב, 2003
 לידה:  17 בספטמבר 1956 (בן 68)
 מדינה:  ישראל 
 תפקיד:  מזכ"ל מועצת יש"ע ומנכ"ל משרד התיירות
 
אהרן דוֹמְבּ (מכונה דומפה, נולד ב-17 בספטמבר 1956) הוא איש ציבור דתי לאומי, שימש מזכ"ל מועצת יש"ע ומנכ"ל משרד התיירות.
דומב שימש עוזר ראש המועצה בקריית ארבע, מנכ"ל החברה לפיתוח קריית ארבע ודובר מועצת יש"ע. אחר כך שימש כמזכ"ל מועצת יש"ע. בתקופתו כהונתו במועצת יש"ע הוא נחקר בשל כספים שהועברו למועצה ושימשו לתמיכה בליכוד במסגרת פרשת עמותות הליכוד. המשטרה המליצה להעמידו לדין, אך היועץ המשפטי לממשלה החליט לסגור את התיק.
דומב הוא בעל תואר ראשון בתקשורת מטעם American Coastline University (שתאריה אינם מוכרים). בדצמבר 2001 מונה על ידי שר התיירות, בני אלון, למתאם שר התיירות בתחומי הדוברות וההסברה, ובמרץ 2002 מונה למנכ"ל משרד התיירות.
באוגוסט 2004 אושר מינויו למנהל מרכז ההשקעות במשרד התעשייה, המסחר והתעסוקה תחת השר אהוד אולמרט, אך כמה חודשים לאחר מכן הורה היועץ המשפטי לממשלה מני מזוז הורה על ביטול המינוי, מאחר שדומב לא דיווח על שהורשע בעבר בעברות של הפרת צווי המפקד הצבאי בשטחים, השתתפות בהתקהלות אסורה ועוד, ועל כך שביולי 2004 נחקר בחשד בסחיטה באיומים והטרדת עד. במסגרת הסדר טיעון נמחקו סעיפי האישום המקוריים, ודומב הודה בסעיפים של קבלת דבר במרמה וקבלת משרה שלא כחוק, בגין אי הדיווח. הוא הורשע בבית משפט השלום בירושלים ונידון לקנס של 1,000 ש"ח.
ביוני 2009 נערך הסדר גישור בין דומב לבין ידיעות אחרונות בעקבות תביעת הוצאת דיבה שהגיש נגד העיתון בעקבות תחקיר שפרסם יום לפני ההצבעה בממשלה על מינויו למנהל מרכז ההשקעות. לפי ההסדר ישלם העיתון לדומב 150,000 ש"ח ויפרסם התנצלות.
בעקבות הפצת הספרון "השמאל הלאומי" הגיש אהרון דומב תביעת לשון הרע נגד מחבריו, אלדד יניב ושמואל הספרי, ונגד גדי טאוב, שסייע בהפצתו. לאחר הליך משפטי ארוך, בינואר 2016 דחה בית המשפט העליון את התביעה, וחייב את דומב לשלם לנתבעים הוצאות משפט בסך 70000 ש"ח.
בשנים האחרונות עובד במזכירות היישוב נוף איילון ובייעוץ לחברות.
נשוי ואב לשישה.
הערות שוליים

↑  Texas Higher Education Coordinating Board, Institutions Whose Degrees are Illegal to Use in Texas
↑  אהרן דומב מונה לתפקיד מתאם שר התיירות בתחומי הדוברות וההסברה, באתר TheMarker‏, 24 בדצמבר 2001
↑  מירב לוי, אהרן דומב מונה למנכ"ל משרד התיירות, באתר News1 מחלקה ראשונה, 11 במרץ 2002
↑  הממשלה אישרה פה אחד מינויו של אהרן דומב למנהל מרכז ההשקעות, באתר משרד התמ"ת, 17 אוגוסט 2004
↑  מזוז הורה על ביטול מינויו של אהרן דומב למשרה בתמ"ת, באתר nana10‏, 17 בנובמבר 2004
↑  ת"פ (י-ם) 5190/04 מדינת ישראל נגד אהרן דומב, ניתן ב-24 באוקטובר 2006
יאיר שפירא, דבק בעמדתו, באתר ערוץ 7, 3 במאי 2007
↑  יונה גרין, ידיעות אחרונות יפרסם התנצלות פומבית וישלם קנס כספי ל'דומפה', באתר בחדרי חרדים, 11 ביוני 2009
↑  איתמר ב"ז, דומפה ישלם למחברי "השמאל הלאומי", באתר העין השביעית, 28 בינואר 2016
אדם אוקרואשווילי

אדם אוקרואשווילי (בגאורגית: ადამ ოქრუაშვილი אדם אוֹכְּרוּאַשְׁווִילִי; נולד ב-1 בינואר 1989) הוא ג'ודוקא גאורגי אשר מתחרה בקטגוריית המשקל הכבדה, מעל 100 ק"ג.
אוקרואשווילי מחזיק במדליית ארד מאליפות העולם משנת 2015. באליפויות אירופה הוא זכה בחמש מדליות. מדליית זהב משנת 2015, שלוש מדליות כסף מהשנים 2013, 2014, ו-2017 ומדליית ארד משנת 2006.
אוקרואשווילי התחרה פעמיים במשחקים האולימפיים בלונדון 2012 ובריו דה ז'ניירו 2016 והודח בקרבות המוקדמים.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2012 | גראנד סלאם | ריו דה ז'ניירו | ברזיל ברזיל |
| 2013 | מאסטרס | טיומן | רוסיה רוסיה |
| 2014 | גראנד פרי | טביליסי | גאורגיה גאורגיה |
| 2014 | גראנד פרי | בודפשט | הונגריה הונגריה |
| 2016 | גראנד פרי | אלמטי | קזחסטן קזחסטן |
| 2017 | גראנד פרי | טביליסי | גאורגיה גאורגיה |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
Who Want the Smoke?

Who Want the Smoke? (בעברית: מי רוצה את העשן?) הוא סינגל שהוקלט על ידי הראפר האמריקאי ליל יאכטי, ביחד עם הראפרית האמריקאית קארדי בי והראפר אופסט. השיר יצא לאור ב-6 ביולי 2018, על ידי חברות התקליטים קפיטול רקורדס, קוואליטי קונטרול מיוזיק ומוטאון כסינגל מתוך האלבום, Nuthin' 2 Prove.
השיר הגיע למקום התשיעי במצעד השירים מתחת להוט 100.
רקע

השיר נכתב על ידי ליל יאכטי, קארדי בי, אופסט וטיי קית' והופק על ידי טיי קית'. לאורכו של השיר ניתן לשמוע קולות רקע שמבוצעים על ידי BlocBoy JB. בשיר, מכריזה קארדי בי על עצמה כעל "המלכה של ניו יורק" וזאת, תוך התייחסות לראפר 6ix9ine.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 9 |  |
|  ניו זילנד | המצעד הניו זילנדי הרשמי | 22 |  |
הערות שוליים

↑  ליל יאכטי, קארדי בי, אופסט, טיי קית'
1 2  Lil Yachty previews two new songs, one featuring BlocBoy JB, The FADER (באנגלית)
1 2  Preview Lil Yachty's Upcoming Track with Blocboy JB, "Who Want Da Smoke", HYPEBEAST
↑  Lil Yachty, Billboard
↑  Lil Yachty (Ft. Cardi B & Offset) – Who Want the Smoke? (באנגלית), נבדק ב-2020-09-24
↑  Jon Blistein, Jon Blistein, Hear Cardi B, Offset Join Lil Yachty on Takedown Song 'Who Want the Smoke?', Rolling Stone, ‏2018-07-06 (באנגלית)
↑  Cardi B and Offset join Lil Yachty on new song "Who Want the Smoke?": Stream, Consequence of Sound, ‏2018-07-06 (באנגלית)
↑  Lil Yachty, Cardi B & Offset Connect for "Who Want the Smoke?", HYPEBEAST
↑  Lil Yachty, Cardi B & Offset Are Asking "Who Want The Smoke?", HotNewHipHop (באנגלית)
↑  Who Want The Smoke?, נבדק ב-2020-09-24
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz work: f2e0dd82-d688-48c8-ab1b-ee3d8b30133c
אהרן דוד פנקן

| --- | --- |
אין תמונה חופשית
 לידה:  19 במאי 1964 ניו יורק, ארצות הברית 
 נהרג:  5 במאי 2018 (בגיל 53) מידלטאון, ארצות הברית 
 מדינה:  ארצות הברית 
 השכלה:  אוניברסיטת ניו יורק  תיכון האנטר קולג'  אוניברסיטת ג'ונס הופקינס  היברו יוניון קולג' 
 מקצוע:  רב רפורמי, נשיא ההיברו יוניון קולג'
 השקפה דתית:  יהדות 
 מספר צאצאים:  2 
 
הרב ד"ר אהרן דוד פָּנְקֶן (אנגלית: Aaron D. Panken;‏ 19 במאי 1964 – 5 במאי 2018) היה נשיא ההיברו יוניון קולג' וממנהיגי היהדות הרפורמית בארצות הברית.
קורות חיים

פנקן נולד וגדל באפר וסט סייד של מנהטן, שם היה חבר בתנועת הנוער של האיחוד ליהדות רפורמית (NFTY). הוא סיים לימודי תואר בהנדסת חשמל באוניברסיטת ג'ונס הופקינס ועבד זמן קצר בתכנון מחשוב רפואי במעבדה, אך החליט לפנות לקריירה בקהילה היהודית. בגיל 19 התקבל כמנהל מחוז בתנועת הנוער, וב-1986 החל לימודי רבנות בהיברו יוניון קולג' בירושלים. ב-1991 נסמך לרבנות והחל לכהן כעוזר לרב בבית הכנסת רודף שלום במנהטן ובבית הכנסת וסטצ'סטר, במקביל להשלמת דוקטורט במדעי היהדות באוניברסיטת ניו יורק, שנושאו היה שינויים הלכתיים בספרות הרבנית (2004). את הדוקטורט פרסם ב-2005 כספר בשם The Rhetoric of Innovation: Self-Conscious Legal Change in Rabbinic Literature ("הרטוריקה של החדשנות: שינוי הלכתי מודע בספרות הרבנית").
ב-1995 החל ללמד ספרות בית שני וספרות רבנית בהיברו יוניון קולג'. בנוסף, הרצה ולימד במוסדות רבים ברחבי העולם.
הוא כיהן בוועדת האתיקה של איגוד הרבנים המתקדמים (CCAR (אנ')), בוועדה למינוי והצבת רבנים שם, במועצת החינוך ובתפקידים נוספים. ב-1996 מונה לדקאן הסטודנטים של ההיברו יוניון קולג', ב-1998 לדקאן הקמפוס בניו יורק, וב-2007 לסגן-נשיא ליוזמות אסטרטגיות. ב-1 בינואר 2014 מונה כמחליפו של הרב דוד אלינסון כנשיא ה-12 של ההיברו יוניון, מוסד שלו 4,000 בוגרים מכהנים בתפקידי רבנים, חזנים, מורים ועוד.
הרב פנקן היה בעל רישיון טיסה, וב-5 במאי 2018 התרסק עם מטוסו הקל בניו יורק ונהרג. הותיר את אשתו, מליסה, ואת שני ילדיהם.
ספרו

Aaron D. Panken, The Rhetoric of Innovation: Self-Conscious Legal Change in Rabbinic Literature, Lanham, MD.: University Press of America (Studies in Judaism), 2005.
אדית' שטרן

| --- | --- |
אין תמונה חופשית
 לידה:  1952 (בת 72 בערך) 
 השכלה:  האוניברסיטה האטלנטית של פלורידה  אוניברסיטת המדינה של מישיגן 
 מעסיק:  IBM 
 פרסים והוקרה:  פרס קייט גליסון (2012) 
 
אדית' הלן שטרן (נולדה ב-1952) היא ממציאה ומתמטיקאית יהודיה-אמריקאית וסגנית נשיא לשעבר למחקר ופיתוח ב-IBM. היא מחזיקה ביותר מ-100 פטנטים בארצות הברית וזכתה בפרס ASME Kate Gleason. שטרן הייתה ילדת פלא (עם IQ מעל 200), קראה את האנציקלופדיה בריטניקה בגיל 5 והייתה לבוגרת הצעירה ביותר אי פעם של אוניברסיטת פלורידה אטלנטיק, בגיל 15.
ראשית חייה והשכלתה

אביה של שטרן, המלומד אהרן שטרן, היה במחנות ריכוז במהלך מלחמת העולם השנייה. הוא התחתן עם אמה, בלה, בגטו בוורשה. אהרון שטרן סבל מסרטן וטופל ב- מאיו קליניק עקב בקשה של אלברט איינשטיין. הוא עודד את בתו להפוך לאקדמאית, בטכניקה שהוא כינה כאל טבילה מוחלטת בחינוך. היא השתמשה בפתקי בזק כדי להעביר הודעות לפני שהספיקה לדבר, כולל הבעת גילה בגיל 11 חודשים, שלטה באלפבית בגיל שנתיים ושיחקה שחמט בגיל שלוש. היא השתמשה בחשבונייה תוצרת בית כדי ללמוד מתמטיקה, ובמקביל למדה אתיקה וחמלה לאנשים מרקעים שונים. אף על פי שאביה לא תמך במבחני מנת משכל, ה-IQ החריג של שטרן נאמד בכ-205 בגיל 5. עד גיל 6 קראה שטרן את כתבי אפלטון, פרויד ודרווין. שטרן נרשמה לקולג' בגיל שתים עשרה, וקיבלה תואר ממכללת מיאמי-דייד ג'וניור בגיל 15. היא קיבלה תואר ראשון במתמטיקה באוניברסיטת פלורידה אטלנטיק ב-1967, והייתה בוגרת הצעירה ביותר אי פעם גם שם. היא הייתה חלק מנבחרת השחמט של אוניברסיטת פלורידה אטלנטיק. שטרן המשיכה לתואר שני במתמטיקה באוניברסיטת מישיגן סטייט. אביה, שדיבב את גידול בתו כ"פרויקט אדית", כתב ספר על חינוכה, "The Making of a Genius", שראה אור בהוצאת הוריקן האוס ב-1971. הוא נתן סדרת הרצאות באוניברסיטת סטנפורד על רעיונותיו על חינוך. הלחץ של להיות בציבור מגיל צעיר שיבש את חיי המשפחה שלה.
קריירה

שטרן לימדה מתמטיקה באוניברסיטת המדינה של מישיגן לפני שמלאו לה עשרים. היא הצטרפה ל-IBM כמתמחה בתחילת שנות ה-70 ולבסוף קודמה לתפקיד סגנית נשיא למחקר ופיתוח. היא עבדה על מחשוב בזמן אמת עבור IBM, והיא צוינה כמח מאחורי יצירת חיוג ישיר והחזרת שיחה אחרונה. שטרן עבדה על אינפורמטיקה בריאותית עבור ווטסון. היא גם הייתה מעורבת בצוות שזכה בפרס אמי לטכנולוגיה והנדסה על עבודתם על פרסומות דיגיטליות עבור רשת המדיה האחים וורנר.
קריירה > פרסים

לשטרן יש למעלה מ-120 פטנטים בארצות הברית. שטרן הייתה האישה הראשונה שהפכה לחברה מלאה באגודה האמריקאית של מהנדסי מכונות (ASME). בשנת 1998, זכתה שטרן לתואר "ממציא מאסטר" של IBM, ונבחרה לאקדמיה הטכנולוגית של IBM ב-1999 בשנת 2012, שטרן זכתה בפרס AMSE Kate Gleason על פיתוח טכנולוגיות חדשות. היא זכתה בפרס אוניברסיטת פלורידה אטלנטיק טאלון בשנת 2013.
בשנת 2015, שטרן נרשמה על ידי Business Insider כאחד האנשים החכמים בכל הזמנים.
הערות שוליים

1 2  Pesheva, Piamena (2012-12-17). "Yorktown Woman Receives National Award". Yorktown-Somers, NY Patch (באנגלית). נבדק ב-2019-07-21.
1 2 3  Cohen, Richard (1977-04-07). "Creation of a Genius Has Some Drawbacks". Washington Post. נבדק ב-2019-07-20.
1 2  "Lodi News-Sentinel – Google News Archive Search". news.google.com. נבדק ב-2019-07-20.
↑  "Genius – You Can Be One Too!". Lifehack (באנגלית אמריקאית). 2007-07-04. נבדק ב-2019-07-20.
↑  Week, Jew of the. "Edith Project | Jew of the Week" (באנגלית אמריקאית). נבדק ב-2019-07-20.
1 2  Sentinel, Karen Yi, Sun. "FAU honors youngest-ever grad". Sun-Sentinel.com (באנגלית אמריקאית). נבדק ב-2019-07-20.
↑  Images, Historic. "1967 Press Photo Edith Stern Chess Miami Beach Florida Atlantic University". Historic Images (באנגלית). נבדק ב-2019-07-20.
↑  Stern, Aaron (1971). The Making of a Genius (באנגלית). Hurricane House Publishers. ISBN 9780916560027.
↑  McClintock, Jack (1977). "The Edith project". Harper's Magazine. ISSN 0017-789X. נבדק ב-2019-07-20.
↑  "The Stanford Daily 8 April 1980 — The Stanford Daily". stanforddailyarchive.com. נבדק ב-2019-07-20.
↑  "Video: Edith Stern, 2012 Kate Gleason Award". www.asme.org (באנגלית). נבדק ב-2019-07-20.
↑  Rawson, Linda. "Some Very Smart Women". Linda Rawson (באנגלית אמריקאית). נבדק ב-2019-07-20.
↑  Cowley, Stacy (2005-09-23). "And the Emmy goes to... IBM and Microsoft". InfoWorld (באנגלית). נבדק ב-2019-07-21.
↑  "Edith H. Stern Inventions, Patents and Patent Applications – Justia Patents Search". patents.justia.com. נבדק ב-2019-07-21.
↑  Marschhauser, Brian (2012-12-12). "Yorktown Engineer, Former Prodigy Wins National Award". Yorktow Daily Voice. נבדק ב-2019-07-20.
↑  Glyer, Mike (2012-11-02). "Edith Stern Wins Kate Gleason Award". File 770 (באנגלית אמריקאית). נבדק ב-2019-07-20.
↑  Bertrand, Natasha (2015-02-28). "The 40 smartest people of all time". Business Insider Australia (באנגלית). נבדק ב-2019-07-20.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדית' שטרן".
אוקיינוגרפיה כימית

אוקיינוגרפיה כימית הוא ענף של אוקיינוגרפיה העוסק בכימיה של גופי מים גדולים כיָמִים ואוקיינוסים ומתמקד בעיקר בשני מוקדים עיקריים:
הכימיה של מי הים (אנ') : הכימיה של מים מלוחים היא תחום מרכזי באוקיינוגרפיה כימית. היא חוקרת את המליחות (ריכוז מלח) של מי הים על גווניה השונים. מהם היונים המומסים השונים במים, שנויי ריכוז במים, הבדלים בין גופי מים שונים ותחומים קרובים. כימיה של מים מלוחים גם כן עוסקת באִדוי ובתנאים ליצירת אוופוריטים.
גאוכימיה בסביבה אוקיינית - ענף זה של האוקיינוגרפיה הכימית מתקשר לגאוכימיה הכללית. היא חוקרת את היונים השונים הנובעים מבליה יבשתית והובלת הסדימנטים אל תוך הים. מעבר לכך ישנו את מחקר הסדימנטולוגיה הימית והשקעת האטומים, היונים והמולקולות השונות. תחומי מחקר נוספים הם אקולוגיה כימית (אנ') וחקר מחזורים ביוגאוכימיים כגון מחזור החנקן או מחזור הפחמן הגלובליים ותופעות כגון החמצת אוקיינוסים, קיבוע חנקן ימי ופריחת אצות.
האוקיינוגרפיה הכימית משחקת תפקיד חשוב בשחזור תנאי אקלים קדמוניים למשל על ידי מדידת יחסי האיזוטופים של חמצן בקרקעית הים או בקרחונים באזורי הקוטב הצפוני והקוטב הדרומי. מאחר שיחסי האיזוטיפים תלויים בטמפרטורת כדור הארץ אפשר להסיק מיחסים מסוימים בין איזוטופים על תנאי-האקלים ששררו לפני זמן רב.
אדלייד אלסופ רובינאו

| --- | --- |

 לידה:  9 באפריל 1865 מידלטאון, קונטיקט, ארצות הברית 
 פטירה:  18 בפברואר 1929 (בגיל 63) סירקיוז, ארצות הברית 
 מקום לימודים:  Shattuck-Saint Mary's 
 תחום יצירה:  art pottery 
 זרם באמנות:  תנועת האמנויות והאומנויות, אר נובו 
 הושפעה על ידי:  Taxile Doat, ויליאם מריט צ'ייס 
 בן או בת זוג:  Samuel E. Robineau 
 
אדלייד אלסופ רובינאו (באנגלית: Adelaide Alsop Robineau‏; 1865 – 1929) הייתה ציירת וקדרית אמריקאית, ונחשבת לאחת מבכירי מעצבי הקרמיקה בתקופתה.
ביוגרפיה

אדלייד אלסופ נולדה בשנת 1865 במידלטאון, קונטיקט. היא פיתחה עניין מוקדם בציור והן בעיסוק פופולרי באותה עת - ציור על קרמיקה. כצעירה סייעה בפרנסת משפחתה על ידי הוראת רישום בפנימייה בה הייתה בעבר סטודנטית. במהלך חופשת קיץ אחת היא נרשמה לבית הספר של הצייר ויליאם מריט צ'ייס, הניסיון היחיד שלה בהשתלמויות בציור ורישום. בהמשך למדה קרמיקה אצל צ'ארלס בינס באוניברסיטת אלפרד .
בשנת 1899 היא התחתנה עם סמואל רובינאו, מומחה לקרמיקה צרפתי שהיה גם עורך כתב עת מקצועי בנושא. לזוג נולדו שלושה ילדים.
קדרות

בשנת 1899 השיקו רוביניו ובעלה את כתב העת "סטודיו לקרמיקה", לקדרים ואמני קרמיקה שהופיע בדפוס עד 1919. תוך מספר שנים הפך סמואל רובינאו לעורך היחיד של המגזין. בערך באותה תקופה עברו בני הזוג לסירקיוז, ניו יורק, שם תוכנן ביתם על ידי האדריכלית קתרין באד. מאוחר יותר בנתה רוביניו סטודיו קרמיקה ליד הבית. היא לימדה ציורי חרס וכלי חרסינה בבית הספר שלה, ומכרה חרסינה מצוירת, צבעי מים וקרמיקה.
רובינאו החלה לייצר ברצינות קרמיקה בסביבות 1901, אז כבר היה לה מוניטין של ציירת חרסינה. היא השתכנעה שציור מעל הזיגוג - טכניקה נפוצה - היא גישה שגויה והחלה להתנסות בטכניקות אחרות. היא עבדה בעיקר בפורצלן, והתנסתה בחימר אמריקאי כדי ליצור חרסינה אמיתית. היא גם התנסתה במגוון רחב של צורות, קישוטים וזיגוגים, תוך שימוש תכוף בזיגוג צבעוני וססגוני. עבודתה הבוגרת מציגה השפעות של אר-נובו ושל אמנות יפנית בשימוש באלמנטים בוטניים ובעלי חיים מסוגננים.
בתקופה בה ציירי חרסינה רבים עבדו עם חומרים וכלים קנויים, היא טיפלה בעצמה בכל שלבי התהליך, החל מעיצוב הכלים וכלה בצביעה. חלק מעבודות שלה היו כה עדינות עד שהשתמשה במחטים כדי להשיג את האפקט הרצוי.
רובינאו לימדה באוניברסיטת סירקיוז (1920–1929) והן באקדמיה לאמנות של אוניברסיטת העם, מוסד שהקים אדוארד גרדנר לואיס במיזורי.
לפני מותה בשנת 1929, היא עיצבה כד המחזיק כעת את אפרם של רובינאו ושל בעלה בסירקיוז, ניו יורק.
עבודותיה נמצאות באוסף של מוזיאון מטרופוליטן לאמנות, מוזיאון אברסון לאמנות, מכון לאמנויות דטרויט, מוזיאון קרנברוק לאמנות, ומוסדות אחרים.
הערות שוליים

↑  Tapp, Barbara S., ed. "Top Treasures of the Century." Art & Antiques special issue, March 2000
↑  Adelaide Robineau, Syracuse ceramist: In her prime, 'best in the Western world', syracuse, ‏2006-05-13 (באנגלית)
↑  "Adelaide Alsop Robineau". Encyclopædia Britannica, 1911.
1 2  Shrimpton, Louise (January 1910). "An Art Potter and Her Home". Good Housekeeping. Vol. 50 no. 1. pp. 57–63.
↑  Adelaide Alsop Robineau, syracusethenandnow.org
| --- | --- |
בקרת זהויות :  GND: 131540599  ISNI: 0000 0000 6688 0961  LCCN: n81068698  NTA: 069419787  SNAC: w6417v63  SUDOC: 11650417X  ULAN: 500028149  VIAF: 57748086   WorldCat (עם VIAF): 57748086
אוקיינוגרפיה פיזיקלית

אוקיינוגרפיה פיזיקלית הוא ענף של אוקיינוגרפיה העוסק בתכונות הימים ודנה בזרמים, רוחות, תצורות ועוד.
ניתן לחלק את התחום לפעילויות תאוריות ותאורטיות:
פעילויות תאוריות: צפייה בימים ואוקיינוסים בשביל להכין מפות בתימטריות המתארות את תכונותיהם.
פעילויות תאורטיות: הבניית מודלים תאורטיים אשר מדמים את התצפיות ב"עולם האמיתי".
כל ים בנוי מכמות מים שונה, במליחות שונה ובטמפרטורה שונה, ואלו שלושת הגורמים המרכזיים המשפיעים על תנועות המים, והחוקרים צריכים לקחת אותם בחשבון בעוסקם בתחום זה.
לאוקיינוסים תפקיד חשוב בתצורת כדור הארץ והשפעה על האקולוגיה, גאולוגיה, מטאורולוגיה, קלימטולוגיה ועוד. כ-97% מן המים על פני כדור הארץ נמצאים אוקיינוסים והם מהווים את המקור העיקרי לאדי המים אשר מתרכזים באטמוספירה ונופלים כמשקעים (גשם או שלג) על היבשות. קיבול חום הגבוה של האוקיינוסים ממתנת את טמפרטורת כדור הארץ, וקליטת גזים משפיעה על מבנה האטמוספירה. השפעת האוקיינוס מגיעה גם להיווצרות סלעים געשיים על ידי סלעים מטאמורפיים ולהיווצרות מאגמה וגזים געשיים הנוצרים באזורים התת-לוחותיים.
אדם דייוויס

אדם ריס דייוויס (באנגלית: Adam Rhys Davies; נולד ב-17 ביולי 1992 ברינטלן שבגרמניה) הוא כדורגלן ולשי המשחק בעמדת השוער בקבוצת שפילד יונייטד מהפוטבול ליג צ'מפיונשיפ ובנבחרת ויילס.
קריירת מועדונים

דייוויס גדל במחלקת הנוער של אברטון.
בתחילת הקריירה המקצוענית שלו שימש כשוער מחליף בשפילד ונסדיי במסגרת הפוטבול ליג צ'מפיונשיפ, אך לא ערך הופעות במדי המועדון.
ב-13 ביוני 2014 חתם דייוויס בארנסלי מהפוטבול ליג הראשונה. הוא שיחק במועדון במשך חמש עונות במסגרת הפוטבול ליג הראשונה והפוטבול ליג צ'מפיונשיפ, בהן ערך 184 הופעות ליגה.
ב-25 ביוני 2019 חתם דייוויס בסטוק סיטי מהפוטבול ליג צ'מפיונשיפ. הוא ערך 33 הופעות ליגה במדי המועדון.
ב-25 בינואר 2022 חתם דייוויס בשפילד יונייטד מהפוטבול ליג צ'מפיונשיפ.
קריירה בינלאומית

ב-20 במרץ 2019 ערך דייוויס את הופעת הבכורה שלו בנבחרת ויילס, בניצחון 0–1 על נבחרת טרינידד וטובגו במשחק ידידות. הוא היה חלק מסגל נבחרת ויילס לטורניר יורו 2020 בשנת 2021, אך לא שיחק בטורניר.
נכלל בסגל נבחרת ויילס לטורניר מונדיאל 2022.
הערות שוליים

↑  Barnsley sign Sheffield Wednesday keeper Adam Davies באתר BBC, ‏ 13 ביוני 2014 (באנגלית)
↑  Stoke City: Liam Lindsay, Adam Davies, Jordan Cousins, Nick Powell & Lee Gregory join Potters באתר BBC, ‏ 25 ביוני 2019 (באנגלית)
↑  Adam Davies: Sheffield United sign goalkeeper Adam Davies from Stoke City באתר BBC, ‏ 25 בינואר 2022 (באנגלית)
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 ב. דייוויס •  4 {{{p4}}} •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 ב. דייוויס •  4 {{{p4}}} •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
אוברוצ'בסקי

נפת אוברוצ'בסקי (ברוסית: Обручевский район) היא נפה במחוז הדרום-מערבי של העיר הפדרלית מוסקבה שברוסיה. שטחה הוא 6.1094 קמ"ר ואוכלוסייתה מונה 87,458 תושבים (2020).
אתרים ראויים לציון

אוניברסיטת הידידות בין העמים של רוסיה
מכון פושקין
האוניברסיטה הרפואית הלאומית לרפואה (אנ')
אוניברסיטה רוסית ממלכתית לגאולוגיה (אנ')
המרכז הלאומי למחקר רפואי למיילדות, גינקולוגיה ופרינטולוגיה ע"ש קולקוב
קניון ריו לנינסקי
מתחם מגורים "דיריז'בל"